Ondersoek gevra oor marteling-bewerings by Pta-tronk - Maroela Media
Die LHR het in 'n brief aan die stasiebevelvoerder van die Pretoria Sentraal-polisiestasie besonderhede verskaf oor die beweerde mishandeling van 16 gevangenes deur korrektiewe beamptes.
Volgens die LHR het van die gevangenes glo gesien hoe 'n medegevangene deur korrektiewe beamptes vermoor word. Die LHR voer ook aan dat daar 'n toename is in berigte van erge aanranding. "Dit blyk die beweerde voorvalle van aanranding het grotendeels plaasgevind tydens beweerde deursoeking- en beslagleggingsoperasies."
Volgens die LHR moet gevangenes wat 'n saak by die polisie aanhangig wil maak, tans eers deur korrektiewe beamptes werk. "Die LHR hoop om werk te maak van die kommunikasiegaping tussen gevangenes en die polisie."
Die LHR het gesê hulle sal die polisie die geleentheid gee om die bewerings te ondersoek en die vordering monitor.
Hulle noem nie dalk dat hulle mense gemartel en vermoor het buite die tronk nie. vra net
@DB gaan my verstand te bowe hoe jy kwaad met kwaad wil verdedig ? Hyt dit gedoen so ons mag ?!
Die beskerming en die voorregte behoort ongelukkig aan die kriminele meerderheid van Azania. . .
stem saam DB Hulle is nie daar vir ontspanning nie en as hul niks gehad om weg te steek nie sou hul sekerlik nie aangerand geword het nie geen simpatie